

**2024-2025**



Innhold

[INNLEDNING: 3](#_Toc177379474)

[OM BARNEHAGEN: 4](#_Toc177379475)

[ANSVAR OG ROLLER 4](#_Toc177379476)

[INKLUDERENDE FELLESSKAP OG MANGFOLD I BARNEHAGEN 5](#_Toc177379477)

[OMSORG 5](#_Toc177379478)

[LEK 6](#_Toc177379479)

[LÆRING 6](#_Toc177379480)

[DANNING 7](#_Toc177379481)

[LIVSMESTRING OG HELSE 7](#_Toc177379482)

[BARNS MEDVIRKNING 8](#_Toc177379483)

[KOMMUNIKASJON OG SPRÅK 8](#_Toc177379484)

[PROGRESJON 9](#_Toc177379485)

[FYSISK MILJØ 9](#_Toc177379486)

[FAGOMRÅDEne 9](#_Toc177379487)

[KOMMUNIKAJON, SPRÅK OG TEKST 10](#_Toc177379488)

[ANTALL, ROM OG FORM 10](#_Toc177379489)

[KROPP, BEVEGELSE, MAT OG HELSE 10](#_Toc177379490)

[KUNST, KULTUR OG KREATIVITET 10](#_Toc177379491)

[NATUR, MILJØ OG TEKNOLOGI 11](#_Toc177379492)

[ETIKK, RELIGION OG FILOSOFI 11](#_Toc177379493)

[NÆRMILJØ OG SAMFUNN 11](#_Toc177379494)

[SAMARBEID MELLOM HJEM OG BARNEHAGE 12](#_Toc177379495)

[OVERGANGER 12](#_Toc177379496)

[DAGSRYTME 13](#_Toc177379497)

[Trygghetsirkelen 14](#_Toc177379498)

[PEDAGOGISK VURDERING OG DOKUMENTASJON 15](#_Toc177379499)

[KOMPETANSEHEVING 15](#_Toc177379500)

[VURDERING 16](#_Toc177379501)

[LITT OM MYE… 16](#_Toc177379502)

[Tilvenning. 16](#_Toc177379503)

[Klær i barnehagen. 16](#_Toc177379504)

[Bursdagsfeiring. 16](#_Toc177379505)

[Ha med seg ting 16](#_Toc177379506)

[Måltider 17](#_Toc177379507)

[Aktiviteter i barnehagen. 17](#_Toc177379508)

[Soving i barnehagen. 17](#_Toc177379509)

[Planleggingsdager – fem dager i året. 17](#_Toc177379510)

[Ferie. 17](#_Toc177379511)

[Kjernetid. 17](#_Toc177379512)

[Fravær. 17](#_Toc177379513)

[Åpningstider. 18](#_Toc177379514)

[Skjemaer / opplysninger. 18](#_Toc177379515)

[Å eie en barnehage – plikter og rettigheter. 18](#_Toc177379516)

[PERSONAL PR. OKTOBER 2024 18](#_Toc177379517)

[ANDRE FORUM I BARNEHAGEN 19](#_Toc177379518)

[Foreldrerådet: 19](#_Toc177379519)

[Nasjonale og lokale ressurser 20](#_Toc177379520)

# INNLEDNING:

Denne årsplanen er basert på det pedagogiske innholdet og målsettinger for Kapitelberget natur- og kulturbarnehage SA.

Vi tar utgangspunkt i:

* Barnehageloven
* https://lovdata.no/dokument/NL/lov/2005-06-17-64
* Rammeplan for barnehagens innhold og oppgaver (2017)
* https://www.udir.no/laring-og-trivsel/rammeplan/
* Lokale forhold

Årsplanen har flere funksjoner, blant annet:

- Arbeidsredskap for personalet.

- Informasjon og dermed påvirkningsmulighet for foreldre

- Dokument for tilsynsmyndighetene

Årsplan er godkjent av Kapitelberget natur- og kulturbarnehages samarbeidsutvalg (SU)

# OM BARNEHAGEN:

* Barnehagen startet opp i 1991 under navnet Brevdua barnehage.
* Skiftet navn og eierform i 1996, ble Kapitelberget barnehage og foreldredrevet gjennom et andelslag – SA.
* Tre avdelinger: Bakvendtland, Hompetitten og Nøtteliten med hhv 19, 6 og 6 barn dette barnehageåret.
* Stabilt personell, 4 pedagoger, 1 assistent og 3 fagarbeidere.
* Kort avstand til kultur og natur

# ANSVAR OG ROLLER

Barnehagen er en lærende organisasjon der hele personalet skal reflektere rundt faglige og etiske problemstillinger, oppdatere seg og være tydelige rollemodeller.

BARNEHAGEEIER

Ansvar for drift i samsvar med gjeldende lovverk. Ivareta personalets faglige vurderinger og tilpasse rammeplanen til lokale forhold. Barnehagen vår er drevet av et styre valgt på årsmøtet, som er andelslagets høyeste organ.

DAGLIG LEDER

Ledelse og oppfølging innenfor lovverket, og av samarbeid mellom eier, øvrig personale, foresatte og relevante institusjoner. Daglig leder i barnehagen er ansatt av styret, og er den som samler alle tråder.

PEDAGOGISK LEDER

Ansvar for det pedagogiske arbeidet, planlegging, gjennomføring, dokumentasjon og vurdering. Barnehagen har en pedagogisk leder på hver avdeling, og en barnehagelærer på Bakvendtland i 40% og Nøtteliten i 40%. Disse har ansvaret for oppfølging av barn og ansatte, planlegging og gjennomføring av arbeidet i barnehagen.

BARNE- OG UNGDOMSARBEIDER

Ansvar for å planlegge, tilrettelegge og gjennomføre pedagogiske tilbud for barn.

ASSISTENT

Ansvar for å være med på å tilrettelegge hverdagen slik at barn kan utforske verden i trygge rammer, ut fra sitt behov.

# INKLUDERENDE FELLESSKAP OG MANGFOLD I BARNEHAGEN

Alle barn er ulike, og det er ingen som møter barnehagen med helt like forutsetninger. Å kunne vise omsorg og toleranse overfor hverandre, uten å ofre sin egen integritet er viktig for et inkluderende fellesskap. Barnehagens planer og hverdag skal legges til rette for alle barn, og det allmennpedagogiske arbeidet skal også ivareta barn med spesielle behov. Vi bruker filosofi som et verktøy til bevisstgjøring av det positive rundt ulikheter.

I barnehagen handler mangfold om å lære sammen, utforske og vise respekt for hverandre innad i en gruppe. Barna skal få erfare at det finnes mange måter å tenke, leve og handle på. I barnehagen skal alle føle seg sett og anerkjent for den de er. Alle har en verdi i seg selv, og er en viktig brikke i felleskapet. Samtidig skal vi gi felles erfaringer og synligjøre verdien av felleskap.

Leken er det viktigste verktøyet med tanke på sosialisering og utvikling av relasjoner. Samarbeid med foreldrene er viktig med tanke på utvikling av holdninger og verdier. I dannelsesarbeidet skal barna erfare mangfold og møte impulser og inntrykk som gir grunnlag for respekt og anerkjennelse.

Regional kompetanseutvikling legger i prosjektet 2019-2025 vekt på inkludering i barnehagen. Vi følger dette med språk og inkluderende barnehagemiljø som vår innfallsvinkel.

# OMSORG

Omsorg er en forutsetning for barnas trygghet og trivsel, og for utvikling av empati og nestekjærlighet. I barnehagen skal barna gis mulighet til å utvikle tillit til seg selv og andre. Personalet skal arbeide for et miljø som ikke bare gjør barna til mottakere av omsorg, men som verdsetter barnas egne omsorgshandlinger. Det skal aktivt tilrettelegges for omsorgsfulle relasjoner mellom barna og personalet, og mellom barna.

* Måltidene, god næring og gode møter mellom barn, og barn – voksen
* Tilvenning, fokus på å bli kjent med hverandre og det fysiske miljøet
* Fokus på gode relasjoner og vennskap
* Fokus på det positive gir et hyggelig klima og en god atmosfære
* Bidra til at barna utvikler tillit til seg selv og andre
* Møte alle barna med åpenhet, varme og interesse
* Legge til rette for at hvert enkelt barn får tilvenning etter behov
* Ha fokus på kvalitet i hverdagssituasjoner
* Bidra til at alle barn opplever mestringsglede

# LEK

Barnehagen skal gi gode vilkår for lek, vennskap og barnas egen kultur. Leken skal være en arena for barnas utvikling og læring, og for sosial og språklig samhandling. Barnehagen skal inspirere til å gi rom for ulike typer lek både ute og inne. Personalet skal støtte og bidra til at alle barn kan oppleve glede, humor, spenning og engasjement gjennom lek - alene og sammen med andre.

* Anerkjenne leken som indremotivert og spontan, og at den har en verdi i seg selv.
* Vi har i løpet av våren 2023 utarbeidet et nytt uteområde med fokus på inkluderende lekemiljø.
* Nok tid til lek.
* Tilrettelegge med utstyr som kan tilpasses slik at fantasi og kreativitet stimuleres
* Tilstedeværelse for å snu/unngå uheldige tendenser, veilede og finne løsninger slik at alle kan være med i lek på en god måte
* Inntrykk og opplevelser som kan inspirere til bearbeiding gjennom lek
* Være aktive i leken inne og ute, uten å ta over styringen
* Være til stede der barn leker
* Ha respekt for barnas lek og prøve å unngå for mange avbrytelser
* Legge til rette for lek som inkluderer flere
* Legge til rette for variert lek
* Støtte og veilede i leken når vi ser behov for det
* Hjelpe barn å komme i lek med andre

# LÆRING

I barnehagen skal alle barna oppleve et stimulerende miljø som støtter opp om deres lyst til å leke, utforske, lære og mestre. Barnas nysgjerrighet, kreativitet og vitebegjær skal anerkjennes, stimuleres og legges til grunn for deres læringsprosesser. De skal få undersøke, oppdage og forstå sammenhenger, utvide perspektiver og få ny innsikt. Gjennom slike prosesser skal barna få bruke hele kroppen og alle sanser i sine læringsprosesser.

* Helhetlig læring gjennom lek og arbeid med ulike temaer
* Mestring og progresjon. Tilpasset barn i ulik alder og på ulike nivå
* Solsikkene, vår «førskolegruppe» med egne temaer gjennom året
* Tilrettelegge for undring, nysgjerrighet og kreativitet
* Refleksjon sammen med barna
* Spille videre på barnas interesse og engasjement
* Tilrettelegge for balanse mellom mestring og utfordring gjennom ulike opplevelser og aktiviteter

# DANNING

I barnehagen skal barna få delta i beslutningsprosesser og utvikling av felles innhold. Barna skal støttes i å uttrykke synspunkter og skape mening i den verden de er en del av. Gjennom samspill, dialog, lek og utforsking skal barnehagen bidra til at barna utvikler kritisk tenkning, etisk vurderingsevne, evne til å yte motstand og handlingskompetanse, slik at de kan bidra til endringer.Personalet skal formidle og praktisere barnehagens verdigrunnlag i alle deler av det pedagogiske arbeidet. I disse prosessene skal demokrati, medvirkning og likestilling fremmes.

* Nærhet til natur og kultur
* Møter mellom engasjerte voksne og barn, planlagt og spontant
* Kulturarv, vår egen gjennom f.eks. eventyr, og andres gjennom bl.a. FN-uke
* Synligjøre og fremheve mangfold og ulikheter i barnegruppen
* Støtte barna i å forholde seg prøvende og nysgjerrig til omverden

# LIVSMESTRING OG HELSE

I januar 2021 kom en lovendring i barnehageloven som sier at: *«Barnehagen skal ikke godta krenkelser som for eksempel utestenging, mobbing, vold, diskriminering og trakassering. Alle som arbeider i barnehagen, skal gripe inn når et barn i barnehagen utsettes for slike krenkelser. Barnehagen skal forebygge tilfeller hvor barn ikke har et trygt og godt barnehagemiljø ved å arbeide kontinuerlig for å fremme helsen, trivselen, leken og læringen til barna»* (Barnehageloven kapittel VIII, §41).

Barnehagen skal ha en helsefremmende og forebyggende funksjon og bidra til å utjevne sosiale forskjeller. Barnas fysiske og psykiske helse skal fremmes i barnehagen. Et inkluderende barnehagemiljø skal bidra til barnas trivsel, livsglede, mestring og følelse av egenverd. Personalet skal jobbe forebyggende mot krenkelser, utestenging og mobbing, samt bidra til utvikling av barnas sosiale kompetanse og evne til selvregulering. Det skal tilrettelegges for vennskap, fellesskap og mangfold.

* Trygghet – utfordringer – progresjon
* Fysisk aktivitet og frisk luft
* Fysisk aktivitet som fremmer barnas motoriske utvikling
* Musikk, sang, dans, bevegelseslek
* Sunn og god mat som gir næring for at kropp og hode skal fungere
* Inkludering, samtaler hvor en kan snakke og lytte til andre
* Anerkjennelse for forskjellige måter å se ting på
* Fokus på barnas ressurser som en rød tråd
* Ro og avkobling, yoga
* Lære å lage mat, vaske, rydde, kle på seg osv. gjennom de daglige gjøremål i barnehagen
* Støtte barna med å regulere følelse
* Støtte barna i sorg og skuffelser
* Støtte barna til å leke og mestre

# BARNS MEDVIRKNING

Barnehagen skal ivareta barnas rett til medvirkning ved å legge til rette for og oppmuntre til at barna kan få gitt uttrykk for sitt syn på barnehagens daglige virksomhet. Barna skal jevnlig få mulighet til aktiv deltakelse i planleggingen og vurderingen av barnehagens virksomhet. Personalet skal sørge for at alle barn får erfare å ha innflytelse på det som skjer i barnehagen.

* Samlinger med samtaler/planlegging om hva som skal skje i løpet av dagen/fremover
* Frilek, barna velger og legger til rette for egen lek og aktivitet
* Hjelpe til, rydde, lage mat og så videre
* Endring av, eller lage nye, planer basert på barnas innspill
* Barnesamtaler
* Ta barns innspill og meninger på alvor
* Være bevisst og observere barnas signaler, både verbale og nonverbale
* Ha en lyttende og anerkjennende dialog

# KOMMUNIKASJON OG SPRÅK

Gjennom dialog og samspill skal barna støttes i å kommunisere, medvirke, lytte, forstå og skape mening. Barnehagen skal anerkjenne og verdsette barnas ulike kommunikasjonsuttrykk og språk. Alle barn skal få god språkstimulering gjennom barnehagehverdagen, og få delta i aktiviteter som fremmer kommunikasjon og en helhetlig språkutvikling.

* Vårt hovedfokus i denne perioden er språkutvikling og kommunikasjon, og hvordan flette dette inn i alle aktiviteter i barnehagen, fra bleieskift til temaarbeid
* Samtaler i små og større sammenhenger
* Sang
* Musikk og bevegelse. Vi lytter til ulik type musikk, og kan danse/bevege oss til dette
* Fokus på relasjoner
* Sette ord på det barn ser og føler for å øke ordforråd og forståelse
* Anerkjenne og respondere på barnas verbale og nonverbale uttrykk
* Være bevisste på vår rolle som språklig forbilde
* Støtte og oppmuntre flerspråklige barn og foreldre/foresatte til å bruke sitt morsmål aktivt
* Bravo-leken. Materiell utarbeidet i samarbeid med barnehager, noe som kvalitetssikrer arbeidet og gir det en helhet fra planlegging til gjennomføring
* Språkløyper – kompetanseutviklingspakke

# PROGRESJON

Erfaringer og opplevelser skal gi ferdigheter og kjennskap til arbeid med f.eks. temaer, indre- og ytre prosesser. Å bli trygg på det man mestrer og å fremheve det gir et grunnlag for videre utvikling. God omsorg er å legge til rette for utfordringer og noe å strekke seg mot, samtidig som man støtter barnet underveis. Progresjon blir sikret gjennom utfordringer på ulike nivå, og at barna tar i bruk ulike verktøy og prosesser. Dette skjer bl.a. gjennom at personalet oppdager, følger opp og utvider det barna allerede er opptatt av

# FYSISK MILJØ

Det fysiske miljøet skal ivareta alt det vi har vært inne på over, samt arbeidet med fagområdene. Vi omgir oss med bokstaver på «klasserommet», og har materiell som kan brukes på ulike måter. Bilder av hverdagsaktiviteter og begreper legger til rette for benevning og språkutvikling. Vi starter opp med blanke vegger og fyller dem etter hvert. Barnas arbeider henges opp og man kan gjenkalle aktiviteter og vise til andre, f.eks. foreldre/foresatte, hva vi har arbeidet med. Vi tilrettelegger avdelingene for rollelek, tumlelek, og aktiviteter.

Uteområdet vårt er ikke så stort, så vi er mye på tur slik at barna får tilgang til ulike bevegelsesmiljø og sanseopplevelser.

# FAGOMRÅDEne

Fagområdene gjenspeiler områder som har interesse og egenverdi for barn i barnehagealder, og skal bidra til å fremme trivsel, allsidig utvikling og helse.

Barnehagen skal se fagområdene i sammenheng, og alle fagområdene skal være en gjennomgående del av barnehagens innhold. Barna skal utvikle kunnskap og ferdigheter innenfor alle fagområdene gjennom undring, utforsking, og skapende aktiviteter.

# KOMMUNIKAJON, SPRÅK OG TEKST

* Språkutvikling som grunnmur og overbygg i forhold til alt arbeid i barnehagen.
* Barna møter ulike språk i barnehagen.
* Lek med språk, filosofi som tema, bokstaver på klasserommet
* Eventyr og bøker
* Ulike temaer med Solsikkene, bla. Henrik Ibsen og Kapitelbergets historie
* Eventyr, rim og regler.

# ANTALL, ROM OG FORM

* Telling og mengder i alle rutinesituasjoner. Begreper som første, andre, størst, minst og så videre implementeres her.
* Brettspill og puslespill
* Farger og former
* I leken – utforske, løse problemer og stimulere nysgjerrigheten.
* Solsikkene har en del aktiviteter som dekker dette området.

# KROPP, BEVEGELSE, MAT OG HELSE

* Vi har andel på Århus andelsgård, hvor vi plukker økologiske bær og grønnsaker. Vi ser at maten kommer fra jord til bord.
* Sunn mat og gode vaner. Barna blir oppfordret til å smake på ulik mat og er i nærheten av, eller deltar i, matforberedelsene.
* Fokus på å redusere/minimere sukkerinnholdig mat.
* Debio godkjent med sølvmerke. Mellom 50 og 90 % av maten er økologisk. Videre brukes økologiske vaskemidler og håndsåpe.
* Respekt for barns behov for å hvile kropp og hode, være for seg selv, aktiviteter i mindre grupper. Yoga.

# KUNST, KULTUR OG KREATIVITET

* Et bredt spekter av kulturopplevelser, som teater, konsert og lignende
* Ta vare på kunstneriske uttrykk gjennom f.eks. utstilling, men først og fremst fokus på prosessen og barnas eget uttrykk. Progresjon i utvikling av teknikker og ferdigheter.
* Kulturarv, gjennom litteratur og merkedager og høytider.
* Gjenbruk, kan ting tas vare på, brukes til andre ting osv

# NATUR, MILJØ OG TEKNOLOGI

* Uteliv i all slags vær
* Masse frisk luft og opplevelser i natur og nærmiljø.
* Gjenbruk og resirkulering.
* Økologi – ta vare på dyrevelferd og ikke skade naturen gjennom maten vi spiser.
* Utforske naturfenomener.
* Bruke teknologi i utvikling av språket – prosjektmidler.

# ETIKK, RELIGION OG FILOSOFI

* Respekt for mangfold i kultur og livssyn - ulike måter å tenke og gjøre ting på.
* Filosofi som eget tema, strukturerte samtale med barna om ulike temaer.
* FN – uke, fokus på tradisjoner og mat fra hele verden.
* Merkedager og høytider i samfunnet rundt oss.

# NÆRMILJØ OG SAMFUNN

* Bli kjent med nærmiljøet – vi har mange fine plasser rundt oss som vi kan besøke.
* Lokale historier gjennom tema om Henrik Ibsen, Kapitelberget og kryptkirken. I Brekkeparken har vi også tilgang til mye historie – delta på eventuelle utstillinger og arrangementer her.
* Markere samenes nasjonaldag som er 6.februar.
* Bli kjent med barnas rettigheter gjennom FN- dagen. Motvirke diskriminering gjennom kjennskap til andre kulturer og hvordan barn lever i andre deler av verden.
* Medvirkning, å lytte og bli hørt, å delta i hverdagens oppgaver samt kunne påvirke sin egen hverdag.

**** **** hhø

# SAMARBEID MELLOM HJEM OG BARNEHAGE

Barnehagen skal ivareta foreldrenes/foresattes rett til medvirkning og arbeide i nært samarbeid og forståelse med foreldrene/foresatte. Samarbeidet mellom hjemmet og barnehagen skal alltid ha barnets beste som mål. Foreldresamarbeidet skal både skje på individnivå, med foreldrene til hvert enkelt barn, og på gruppenivå. I barnehagen treffer man mange andre som er i samme situasjon – nemlig småbarnsforeldre. Man kan støtte hverandre og knytte kontakter, samt hjelp barna til å utvikle vennskap gjennom møter utenom selve barnehagetiden.

* Møter og samtaler. Man kan når som helst be om en foreldresamtale i tillegg til de som blir satt opp etter nyttår, og ved oppstart.
* Daglig kontakt ved levering og henting.
* Samarbeidsutvalget som består av to eiere og to ansatte.
* Samtykker til f.eks. kartlegging og bildebruk.
* Inviterer til årlige foreldremøter.
* Inviterer til «foreldresuppe»
* Gi foreldrene muligheten til å påvirke barnehagens mål og innhold.
* Foreldreveiledning, hjelp og støtte.
* Informasjon gjennom eBarnehage, kalender, logg, bilder og dokumenter.

# OVERGANGER

Barnehage og hjem skal samarbeide slik at barn får gode erfaringer i ulike overganger. Dette gjelder når barnet begynner i barnehagen. Hvis barn skal bytte avdeling i barnehagen og ved overgang til skole og SFO.

* Plan for tilvenning ved oppstart.
* Bli kjent med de på andre avdelingen når vi er ute.
* Besøke hverandre på avdelingene. Vi er også mye sammen i ferieperioder og annet.
* Eget opplegg for overgang til skole, skoleforberedende aktiviteter i Solsikkesamlingene.
* Lek – problemløsning, sosial kompetanse, utforskning og stimulering av nysgjerrighet.

# DAGSRYTME

|  |  |  |  |  |  |
| --- | --- | --- | --- | --- | --- |
|  | **MANDAG** | **TIRSDAG**  | **ONSDAG** | **TORSDAG** | **FREDAG** |
|  | **Brød/****turmat** | **Rundstykker** | **Brød/****turmat** | **Rundstykker** | **Varm mat** |
|  7.00 | Barnehagen åpner |
| 07.00 – 08.00 | Frokost og frilekKom senest kl 08.00 for frokost. |
| 08.15 – 10.15 | Aktiviteter ute eller på tur | Aktiviteter på avdelingene/ute | Aktiviteter ute eller på tur | Aktiviteter på avdelingene/ute | Aktiviteter på avdelingene/ute |
| 10.15 | Samlingsstund | SamlingsstundSolsikker | Samlingsstund |
| Ca10.30 | Hovedmåltid |
|  | Aktiviteter ute eller på tur | Uteaktiviteter | Aktiviteter ute eller på tur | Uteaktiviteter | Uteaktiviteter |
| Ca13.30 | Fruktstund – frukt, grønnsaker eller smoothie, knekkebrød eller brød/rundstykker |
| 14.00 | Frilek og aktiviteter på avdelingene/ute. |
| 16.30 | Barnehagen stenger |

En god dagsrytme skal gi rom for aktivitet og hvile, næring og læring. Den er et utgangspunkt for planleggingen, og gir trygghet og forutsigbarhet. Det er likevel viktig at den ikke står i veien for fleksibilitet og impulsivitet. Det er også hensiktsmessig med flyt og konsentrasjon uten for mange avbrytelser. Når det står frilek kan det godt være en styrt aktivitet, og en aktivitet kan være frilek - både små og store vil medvirke med innspill som påvirker hverdagslivet i barnehagen. Se oversikt over dagsrytmen for den enkelte avdeling, siden det kan være noen variasjoner. Dette er et generelt oppsett for barnehagen samlet sett.

# Trygghetsirkelen



***Trygghetssirkelen***er vår grunnlagsforståelse av barns behov for å ha en god og trygg barndom. Den er sentral og grunnleggende for relasjonsarbeid i Kapitelberget barnehage. Ved bruk av *Trygghetssirkelen* i vårt arbeid med barn får vi et utgangspunkt i å forstå hvordan barn via atferd og følelser gir uttrykk for sine behov, og hvordan vi som omsorgspersoner kan møte barnet på en støttende måte.

***Trygghetssirkelen***handler om omsorgspersoner som er tilstede for barnet, og som fungere som en «base» eller «ladestasjon» når barnet ønsker å utforske. Det vil si at barnet opplever «en som passer på meg, er god mot meg, lar meg få tid og rom til å utforske, hjelpe meg og viser glede når vi er sammen.» Barnet trenger også en «trygg havn» når utforskningen blir for mye, vi som omsorgspersoner er da en «trygg havn» som barnet kan søke tilbake til.

I tegningen over ser dere *trygghetssirkelen* illustrert. Vi ser at barnet beveger seg bort fra den «trygge basen» for å utforske verden, og veien tilbake til den «trygge havn» når barnet er redd, usikker eller trenger trøst. (Powell, Cooper, Hoffman, Marvin, 2015).

# PEDAGOGISK VURDERING OG DOKUMENTASJON

I hverdagen når vi er sammen med barna og jobber pedagogisk, observeres barna fortløpende. Hvordan fungerer planlagte aktiviteter og tema? Gir det utvikling og mening for barna? Vi vil ta barnas interesser på alvor og følge prosessen barna er i. Dette dokumenteres gjennom praksisfortellinger, logg, bilder, og det fysiske miljøet på avdelinga. Vi vurderer vårt pedagogiske arbeid på møter der hele personalgruppa inkluderes slik at man kan diskutere og justere det pedagogiske arbeidet.

Dokumentasjon eksternt mot andre foregår også gjennom:

* Planer
* Logg
* Ukeplaner
* Perioderapporter
* Utstillinger og plansjer på avdelingene
* Bilder i e-barnehagen.
* Fremlegging på møter
* Samtaler i hverdagen og foreldresamtaler
* Pedagogisk analyse (rekomp)
* Pedagogisk dokumentasjon i personalgruppen
* Språkløyper, vi går igjennom ulike elementer i språkarbeidet

# KOMPETANSEHEVING

Vi følger kompetansehevingsopplegg fra ulike myndigheter i tillegg til at vi velger kurs og faglig materiell med utgangspunkt i våre satsningsområder. Den viktigste læringen skjer i barnehagen, gjennom evaluering og vurdering, men alle trenger innspill og faglig inspirasjon når man jobber med å utvikle en verden som er i rivende utvikling – barnehagefeltet. Det er også å viktig å møtes på tvers av barnehager, samt sette av tid til etterarbeid og oppfølging av ny kunnskap. Vi er med på prosjektet regional kompetanseutvikling i barnehagen (rekomp), som i 2022-2025 legger vekt på inkludering i barnehagen. Det er en av flere virkemidler som skal sikre at alle barn får et likeverdig barnehagetilbud av høy kvalitet. Vi følger dette med språk og relasjoner som vår innfallsvinkel.

Overordnede temafor perioden 2024-2025.

*Et inkluderende miljø for omsorg, lek, læring og danning:*

* *Tilrettelegging for barn som trenger ekstra støtte.*

Overordnet mål: *Barnehagenes ansatte utvikler sin kompetanse om tilrettelegging for barn som trenger ekstra støtte. Kompetansen bidrar til å styrke et likeverdig og inkluderende allmennpedagogisk tilbud.*

Vi har også deltatt i kurset, «Stine Sofie barnehagepakke», som er et tiltak for å avdekke vold og seksuelle overgrep gjennom å styrke handlingskompetansen til barnehageansatte.

# VURDERING

* Refleksjoner i personalgruppen i det daglige arbeidet, på møter og planleggingsdager.
* Utarbeide verktøy for pedagogisk vurdering og pedagogisk analyse
* Pedagogisk analyse (rekomp)
* Barnesamtaler, og observasjoner av deres opplevelser.
* Tilbakemeldinger fra foreldre gjennom samtaler og brukerundersøkelser.
* Tilbakemeldinger fra eksterne instanser, samarbeidspartnere, studenter osv.

# LITT OM MYE…

### Tilvenning.

Her skal det settes av tre dager- helst sammenhengende. Det er individuelt hvor lenge det er riktig å være disse dagene, utfra alder og barnets individuelle behov. Dette avtales i forkant av oppstart. Foreldre/foresatte skal følge barnet og være med hele første dagen. Andre og tredje dag blir følget «sendt ut en tur», hvis ting virker greit. Man må likevel være tilgjengelig på telefon hvis det skulle være noe vi lurer på. Personalet vil i første omgang prøve å trøste og ordne opp selv, men synes det er viktig å kunne nå foreldre/foresatte på kort varsel. Målet med tilvenningsperioden er å gi barnet en myk overgang/tilvenning. I noen tilfeller kan det være nødvendig med en lengre tilvenningsperiode, og man har en løpende dialog underveis. Ved oppstart har vi en oppstartsamtale.

### Klær i barnehagen.

Ha alltid regntøy og støvler i barnehagen på egen garderobeplass. Hvert barn har eget skap til skiftetøy. Sjekk skapet med jevne mellomrom slik at denne alltid er oppdatert med tøy fra «innerst til ytterst». Det er flott å arve klær, men vi husker ikke hvem som arver av hvem, så merk klær og gjenstander med barnets navn. Vi har ikke lånetøy i barnehagen, så hvis barnet mangler skift, ringer vi slik at foreldrene kan komme med dette.

### Bursdagsfeiring.

Vi markerer bursdager med fokus på barnet. Vi synger bursdagssang til barnet som får ha på seg «gullhjelmen og en kappe. Vi har «den gode stol», der barna sier noe fint til bursdagsbarnet. Og så sender vi opp antall «raketter» som barnet fyller år, og som barnet får bestemme farge, og om det skal være store eller små raketter.

Det skal ikke formidles bursdagsinvitasjoner i barnehagen. Dette kan gjøres via ebarnehage.

### Ha med seg ting

Barna skal kun ha med vogn med «tilbehør», bleier, og evt. bamse/koseklut og lignende til soving.

### Måltider

Barnehagen står for alle måltider, melk og frukt. Havregryn eller knekkebrød serveres til frokost, frem til kl 08.00.

Videre er det to måltider, ett cirka klokken 10.30, og ett cirka klokken13.30. Det første med litt variabel meny, det siste med grønnsaker, frukt og knekkebrød. Det er ikke lov å ha med seg noen form for mat i barnehagen. Vi står for innkjøp hvis det er produkter som trengs på grunn av spesielle dietter, allergier og lignende.

### Aktiviteter i barnehagen.

Barnehagens årsplan gjelder fra 1. oktober til 1. oktober. I august og september er aktivitetene lagt opp til at vi skal bli kjent med hverandre og barnehagen. Frem til årsplanen blir lagt frem jobber vi med planlegging av årets aktiviteter og temaer på avdelingene. Det blir sendt ukeplaner og månedsbrev med oversikt over aktiviteter, arrangement, frister og så videre.

### Soving i barnehagen.

Det er individuelt når barna har behov for søvn, særlig i starten. Dette blir det tatt hensyn til. Barna sover ute i medbrakt vogn med seler. Ha med sovepose/teppe etter vær og årstid. Det er også nødvendig med regntrekk med «åpning i front» til vogna da barna ikke sover under tak.

### Planleggingsdager – fem dager i året.

Personalet i barnehagen bruker disse til evaluering, planlegging, faglige diskusjoner, kursing osv. Barnehagen er da stengt, og teller som barnets femte ferieuke. Planleggingsdagene blir varslet i god tid.

### Ferie.

Barna har krav på 5 uker ferie, minst to sammenhengende. Planleggingsdagene blir regnet som en ferieuke. Merk frister for registrering av ferie.

### Kjernetid.

Barnehagen har en ordning med kjernetid som begynner kl 09.30, og varer til 13.30. Alle barna skal være i barnehagen i denne perioden. Unntak er selvfølgelig mulig, **men gi da beskjed**. Noen barn synes det kan være vanskelig å komme midt i en samling eller andre aktiviteter. Hvis vi skal på tur er det greit å vite hvis noen skal leveres eller bli hentet på turstedet - da planlegger vi ut ifra det.

### Fravær.

Meld ifra så fort som mulig når barnet ikke skal komme i barnehagen. Vi er pålagt føring av sykefravær, også når det gjelder brukerne – barna. Gi derfor beskjed om barnet er sykt eller tar fri. Det er også greit å ha oversikt over hvilke sykdommer «som går». Regn med en del sykdom i starten – det tar litt tid å bygge opp immunforsvaret. La barnet få tid til å komme seg igjen etter sykdom før det skal i barnehagen igjen. Ved oppkast/diare skal barnet holdes hjemme minimum 48 timer etter siste utbrudd.

### Åpningstider.

Barnehagen åpner klokken 07.00 og stenger klokken 16.30. Ved behov kan vi åpne kl 06.30, eller holde åpent til klokken 16.45. Det må da gis beskjed senest klokken 12.00 virkedagen før. Det er fint hvis barnehagen får en oversikt over hvilke dager som er aktuelle i god tid – dette letter planleggingen.

Ved henting etter stengetid, dvs. fra klokken 16.31, må det betales et gebyr på kr 575,- hver gang. Dette for å dekke overtid for personalet. Og for å unngå sen henting.

### Skjemaer / opplysninger.

Vær vennlig å fyll ut alle opplysninger på arkivskjemaet, dette er opplysninger vi trenger. Gi beskjed ved endringer som ny adresse, ny telefon osv. Dette kan man endre i eBarnehage – mer info under. Lever samtykker og ferielapper til personalet så snart som mulig.

### Å eie en barnehage – plikter og rettigheter.

Årsmøtet er barnehagens høyeste bestemmende organ. Her har alle andelshavere stemmerett, og mulighet til å foreslå, og vedta endringer. Man velger også representanter til et styre og samarbeidsutvalg som har ansvaret for beslutninger i saker som oppstår gjennom året. Det er mulig å ta kontakt med samarbeidsutvalget når man har saker / forslag man vil ha behandlet.

Som eier og driver av barnehagen har foreldre/foresatte også ansvaret for en del av vedlikeholdet. Ved å si ja til barnehageplass tar man også på seg dugnadsplikt. Dugnader gjør barnehagen til et triveligere sted å være – dette kommer barna til gode! Vi har ikke mange dugnader, men godt oppmøte fordi de fleste ser på den som en mulighet til å bli kjent med andre foreldre.

Man kan også låne barnehagens lokaler til barneselskaper o.l.

Les mer om barnehagen på [www.kapitelberget.barnehage.no](http://www.kapitelberget.barnehage.no)

Når vi mottar e- postadresser til foresatte vil de motta en melding med lenke til opprettelse av brukernavn og passord til **eBarnehage**. Med passord og brukernavn kan man få oversikt over planer, lese dokumenter og se på bilder, samt kommunisere med barnehagen gjennom meldinger, melde syk eller fri osv. Man kan også sende meldinger til andre foresatte.

# PERSONAL PR. OKTOBER 2024

|  |  |  |
| --- | --- | --- |
| **BAKVENDTLAND** | **HOMPETITTEN** | **NØTTELITEN** |
| **Navn** | **Ansatt** | **Navn** | **Ansatt** | **Navn** | **Ansatt** |
| Sandra Eikrem Haugen | 2021 | Ado Rovcanin 60% | 2012 | Mona Harjo 60% | 2004 |
| Tom Egil Hanes | 1999 | Gitte Kjeldaas | 1991 | Adela Rovcanin | 2019 |
| Hilde S. Hermannsen | 2018 | Karianne Grini 40% | 2022 | Karianne Grini 40% | 2022 |

De ansatte kan kontaktes på e-Barnehage.

Daglig ledere, Ado Rovcanin og Mona Harjo, kan kontaktes på daglig.leder@kapitelbergetbarnehage.no, mobil 989 02 330/35 52 01 64, eller på

e-Barnehage (Administrasjon).

# ANDRE FORUM I BARNEHAGEN

Styret:

Velges på årsmøtet som er barnehagens høyeste organ. Har ansvaret for drift av barnehagen.

Samarbeidsutvalget:

Skal sikre et godt samarbeid mellom eier, foreldre og ansatte. Samarbeidsutvalget består av to representanter fra de ansatte og to foreldrerepresentanter som velges på foreldre-/foreldrerådsmøte på våren.

Foreldrerepresentanter 2024/2025:

* Kamilla Jordal
* Ida Cecilie Lindland

Ansatte representanter:

* Ado Rovcanin
* Hilde Stensrud Hermansen

Daglig leder har møte- og uttalerett

### Foreldrerådet:

Alle foreldrene i barnehagen. Man velger representanter til samarbeidsutvalget og behandler mellom barnehagen og foreldrene.

# Nasjonale og lokale ressurser

|  |  |  |  |
| --- | --- | --- | --- |
| [Udir](https://www.udir.no/utdanningslopet/barnehage/)  | [Rammeplanen](https://www.udir.no/laring-og-trivsel/rammeplan/) | [Barnehageloven](https://lovdata.no/dokument/NL/lov/2005-06-17-64?q=barnehageloven) | [Kunst og kultur i opplæringa](http://kunstkultursenteret.no/wips/728803556/) |
| [www.Barnekonvensjonen.no/](http://www.Barnekonvensjonen.no/)  | Art 3 nr 1 |  |  |
| [Lesesenteret](https://www.udir.no/om-udir/nasjonale-senter/lesesenteret/) | [Læringsmiljøsenteret](http://laringsmiljosenteret.uis.no/) | [Mat, helse og fysisk aktivitet](http://mhfa.no/) | [Matematikksenteret](https://www.matematikksenteret.no/) |
| [Naturfagsenteret](https://www.naturfagsenteret.no/) | [Nynorsksenteret](http://www.nynorsksenteret.no/) | [Skrivesenteret](http://www.skrivesenteret.no/)  | [Minstemme.no](http://www.minstemme.no/) |
| <https://www.udir.no/laring-og-trivsel/digital-praksis-i-barnehagen/>  | [Flerkulturell opplæring](http://nafo.hioa.no/barnehage/) | [Fremmedspråksenteret](https://www.fremmedspraksenteret.no/nor/fremmedspraksenteret/barnehage) | Statped |
| [www.barnehage.no](http://www.barnehage.no)  | <https://www.pbl.no/sider/barnas-verneombud/>  |  |  |